kardosdrur/scandi-wiki huggingface dataset:
José María Callejón

José María Callejón Bueno (født 11. februar 1987 i Spanien) er en fodboldspiller, der spiller for Serie A holdet SSC Napoli

Karriere

Real Madrid 
Et produkt af Real Madrids ungdomsrækker, Callejón fik sit debut for Real Madrid B i Maj 2007.

Espanyol 
Callejón fik sit debut for Real Madrid B i Maj 2007. I 2008 skrev Callejón en fem-årig kontrakt med RCD Espanyol.

Real Madrid 
Den 23. maj 2011 vendte Callejon tilbage til Real Madrid på en fem-årig kontrakt, og han debuterede den 16. juli 2011 for Real Madrid i en venskabskamp mod Los Angeles Galaxy, hvor Callejon scorede til 1-0. Den 16 Juli 2011 spillede Callejón sin første kamp for Real Madrid da de mødte Los Angeles Galaxy, Real Madrid vandt kampen 4-1. Callejon scorede til 1-0.

Kilder 

Fodboldspillere fra Spanien
Fodboldspillere fra Real Madrid CF
Fodboldspillere fra S.S.C. Napoli
Peder Pagh

Peder Pagh (død 22. december 1339) var biskop i Odense fra ~1304 – 1339; Han var prior i Odense Sankt Knuds Kloster, da stedets biskop Gisico døde, og Knudsbrødrene
valgte da Peder Pagh til hans efterfølger. Det var midt under striden mellem
Jens Grand og Kronen, og ærkebispen nægtede at indvie ham;
Pagh appellerede da til Paven, og denne overdrog Jens Grands
efterfølger, Isarn, at afgøre sagen, der åbenbart faldt ud til
fordel for Pagh, der stod i et venligt forhold til Kongen.

Eksterne kildr og henvisninger 
 Om Peder Pagh i DBL

Biskopper over Fyens Stift
Alexander Friedrich Wilhelm Preusser

Alexander Friedrich Wilhelm Preusser (19. november 1799 i Garding – 27. oktober 1885) var en holstensk overappellationsretsråd.

Han var søn af dr. med. Georg Wilhelm Preusser i Garding (1760 – 2. april 1811) og Anna Catharina f. Christian (8. november 1768 – 8. september 1805), studerede i Kiel og Bonn og tog 1824 juridisk eksamen på Gottorp. 1825 beskikkedes han til underretsadvokat i Kiel, 1833 til over- og landretsadvokat og udnævntes 1837 til medlem af Generaltoldkammer- og Kommercekollegiet, valgtes 1842 til syndikus i Kiel og udnævntes 1843 til medlem af Appellationsretten i Kiel. 1848-51 var han medlem af den slesvig-holstenske landdag, og i Malmøkonventionen 1848 designeredes han til medlem af fællesregeringen under Carl Moltke, men nægtede at indtræde i den, hvorimod han i oktober samme år indtrådte i den fællesregering, som under Reventlow-Jersbeck rådede til marts 1849. Af den holstenske stænderforsamling var han medlem til 1863. 1855 afskedigede L.N. Scheele ham fra Appellationsretten, og samme år kreerede universitetet i Giessen ham til dr. jur. hon. 1856 sad han i Rigsrådet, valgt af de holstenske stænder, og stemte her mod Carl Scheel-Plessen. 1862-64 var han medlem for Holsten og Lauenborg af en af den tyske forbundsdag nedsat kommission til udarbejdelse af en civilprocesordning for Hannover, og 1864 udnævntes han af de fremmede civilkommissærer til præsident for Appellationsretten i Flensborg, men fik 1867 sin afsked. 1863-79 ledede han redaktionen af det Seuffertske Arkiv. Han døde 27. oktober 1885. Hans hustru hed Wilhelmine f. Brockhausen.

Kilder 
 H.R. Hiort-Lorenzen, "Alexander Friedrich Wilhelm Preusser", i: C.F. Bricka (red.), Dansk Biografisk Lexikon, København: Gyldendal 1887-1905.
 Alberti, Schlesw.-Holst.-Lauenb. Schriftsteller-Lex.

Advokater fra Tyskland
Jurister fra Tyskland
Medlemmer af Rigsrådet (1855-1866)
Stænderdeputerede fra Holsten
Tilhængere af slesvig-holstenismen
Personer fra Nordfrisland
Personer i Dansk Biografisk Leksikon
Veglia Borletti

Veglia Borletti var en italiensk leverandør af bildele. I dag tilhører mærket Magnetti Marelli.

Firmaet hed først Veglia, men med overtagelsen af Borletti kom firmaet til at hedde Veglia Borletti.

Siden 1930'erne eller tidligere producerede firmaet omdrejningstællere, men senere også speedometre og kombiinstrumenter. Så firmaet leverede instrumenter med synligt VEGLIA-skrifttræk til alle Mercedes-Benz-racerbiler frem til 1950'erne. Efter firmaet blev overtaget af Magnetti Marelli har kun få instrumenter, for det meste i dyrere biler skrifftrækket VEGLIA eller VEGLIA BORLETTI. I dag benytter Magnetti Marelli ikke længere mærket Veglia Borletti.

Fremstillingsvirksomheder fra Italien
Bildelevirksomheder
Andreas August Pretorius

Andreas August(us) greve Pretorius (28. februar 1683, vistnok i Holsten – 24. marts 1762 på sit gods ved Breda) var en dansk officer.

Hans forældre var dansk kaptajn, senere oberstløjtnant Georg Wilhelm Pretorius (død 1702) og Svane von Scholten. Han hørte til en militærslægt, som under Christian V kom til Danmark fra Sachsen, og var født 28. februar 1683, vistnok i Holsten. Hans fader, Georg Wilhelm Pretorius, en udmærket tapper officer, faldt ved stormen på Lüttich 23. oktober 1702 som oberstløjtnant ved 2. bataljon af Prins Carls Regiment. Med samme bataljon deltog sønnen, der 1698 var blevet fænrik, 1703 blev sekondløjtnant og 1707 kaptajnløjtnant, i Den Spanske Arvefølgekrig, indtil han 1709 blev ansat som kaptajn ved et af de samme år fra Ungarn til Danmark hjemvendende regimenter (Schack von Wittenau). Året efter blev han forsat til Fodgarden, gjorde så felttogene i Nordtyskland med, blev såret i slaget ved Gadebusch 1712 og udnævnt til major 1715. Som oberst for 2. akershusiske regiment kom han 1717 til Norge og kom således også til at tage del i slutningen af Den Store Nordiske Krig, hvornæst han 1720 fik et hvervet regiment i Danmark, det senere slesvigske. 1738 blev han kommandør for Fodgarden, 1741 kommandant i Rendsborg og var imidlertid forfremmet til brigader 1730, til generalmajor 1731, til generalløjtnant 1739. Det hvide bånd fik han 1736. Uden at fratræde sine militære stillinger var Pretorius desuden 2 gange, 1733-36 og 1740-41, akkrediteret som gesandt ved hoffet i Berlin, hvor Danmark også tidligere i lang tid havde haft en officer som repræsentant (Bendix Meyer 1714-21, Poul Vendelbo Løvenørn 1722-30).

Under den østrigske arvefølgekrig fik Pretorius tilbud først om at træde i kejserlig, siden i hollandsk tjeneste. Da han tog imod det sidste, måtte han 1742 imod sit ønske forlade den danske hær, eftersom Christian VI stod på Frankrigs side. I Holland blev Pretorius general og chef for et infanteriregiment, 1747 medlem af Det høje Krigsråd, 1748 (efter freden i Aachen) guvernør i Bergen op Zoom, 1759 i Sluis. Han vedligeholdt dog stadig forbindelsen med Danmark og sendte blandt andet en række indberetninger til overkrigssekretæren. 1748 blev Pretorius ophøjet i den danske grevestand. Han døde på sit gods ved Breda 24. marts 1762.

Han blev gift 1. gang 24. november 1713 i Fredericia med komtesse Wilhelmine Frederikke Wedell (6. februar 1697 – 19. februar 1722), datter af lensgreve Wilhelm Frederik Wedell(-Wedellsborg) og 2. hustru. 2. gang ægtede han vistnok en hollandsk dame, der overlevede ham.

Kilder 
 H.W. Harbou, "Andreas August Pretorius", i: C.F. Bricka (red.), Dansk Biografisk Lexikon, København: Gyldendal 1887-1905.

Grever fra Danmark
Generalløjtnanter fra Danmark
Generaler fra Nederlandene
Danskere i 1700-tallet
Riddere af Dannebrog (1671-1808)
Personer i Den Store Nordiske Krig fra Danmark-Norge
Gesandter fra Danmark
Personer i Dansk Biografisk Leksikon
Dee Barton

Dewells "Dee" Barton (18. september 1937 i Houston – 3. december 2001 i Mississippi) var en amerikansk komponist, arrangør, basunist og trommeslager. 

Barton kom frem med Stan Kentons bigband, først på trommer, så trombone. 
Senere komponerede og arrangerede han for orkestret.

Barton blev senere filmkomponist, han har lavet musik til bl.a. Clint Eastwoods film Play Misty For Me.

Eksterne henvisninger 
 
 Om Dee Barton

Komponister fra USA
Trombonister fra USA
Trommeslagere fra USA
Pretorius

Pretorius er navnet på flere personer. Det er også navnet på en uddød dansk adelsslægt tilhørende sværd- og højadelen.

Personer 
 André Pretorius – sydafrikansk rugbyspiller
 Andries Pretorius (1798–1853) – Boer-leder
 Dewald Pretorius – sydafrikansk cricketspiller
 Hattingh Pretorius – sydafrikansk militærleder
 Jackie Pretorius – sydafrikansk racerbilkører
 Jaco Pretorius – sydafrikansk rugbyspiller
 Johan Pretorius – sydafrikansk læge
 Kosie Pretorius (1935–2017) – namibisk politiker
 Marianne Pretorius – sydafrikansk klatrer
 Marthinus Wessel Pretorius (1819–1901) – søn af Andries, første præsident i den Sydafrikanske Republik
 Philip Jacobus Pretorius (1877-1945) – sydafrikansk jæger
 Ryan Pretorius – amerikansk fodbold-spiller fra Sydafrika
 Rynard Pretorius – sydafrikansk rugbyspiller

 Doctor Septimus Pretorius – fiktionel gal videnskabsmand i Bride of Frankenstein

Adelsslægten 
Dansk oberstløjtnant Georg Wilhelm Pretorius (død 1702) hørte til en militærslægt, som under Christian V kom til Danmark fra Sachsen. Han var gift med Svane von Scholten og fader til generalløjtnant, hvid ridder Andreas August Pretorius, som i 1748 blev optaget i den danske grevestand.

Georg Wilhelm Pretorius' broder Hans Philip Pretorius (død 1732) blev hvid ridder, generalmajor og kommandant på Kronborg.

Slægten er senere uddød.

Se også 
 Prætorius
 Pretoria

Adelsslægter fra Danmark
Hans Philip Pretorius

Hans Philip Pretorius (død 17. december 1732) var en dansk officer, farbror til Andreas August Pretorius.

Han var bror til oberstløjtnant Georg Wilhelm Pretorius (død 1702) og hørte til en militærslægt, som under Christian V kom til Danmark fra Sachsen. Pretorius deltog i Den Spanske Arvefølgekrig og Den Store Nordiske Krig og døde 17. december 1732 som generalmajor, kommandant på Kronborg og ridder af det hvide bånd. 1724-25 var han vicekommandant af København og fra 30. juli 1725 kommandant af Kronborg.

Kilder 
 H.W. Harbou, "Hans Philip Pretorius", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Danskere i 1600-tallet
Danskere i 1700-tallet
Riddere af Dannebrog (1671-1808)
Personer i Den Store Nordiske Krig fra Danmark-Norge
Personer i Dansk Biografisk Leksikon
Pete Rugolo

Pete Rugolo (født 25. december 1915 på Sicilien, død 16. oktober 2011) var amerikansk/italiensk arrangør og komponist.

Rugolo emigrerede med sin familie i 1920 til Santa Rosa Californien. Her begyndte han at spille saxofon, så horn, men slog over i komposition og begyndte at studere hos Darius Milhaud.

Han blev kendt som Stan Kentons arrangør og komponist op igennem 1950'erne og skrev mange af orkestrets standardnumre.

Rugolo har også arrangeret for Miles Davis, Peggy Lee, Nat King Cole og Billy Eckstine.

Eksterne henvisninger 

 
 

Komponister fra USA
Johan Frederik Brockenhuus

Johan Frederik Brockenhuus (født 1682, død 16. juni 1756) var en dansk godsejer og officer, bror til Hans Brockenhuus-Løwenhielm og far til Caspar Christopher Brockenhuus.

Han var søn af Caspar Christopher Brockenhuus og Cathrine Hedevig von Løwenhielm og arvede godsejerne Bramstrup og Lindved. Han kom 1697 på Det ridderlige Akademi i København, blev kadet, 1698 fænrik ved Oplandske nationale infanteriregiment, 1699 sekondløjtnant, 1700 forsat til Garden til Fods, 1701 karakteriseret og 1702 virkelig premierløjtnant, 1704 kaptajn ved Fürsmanns dragonregiment, 1707 ritmester og forsat til I. fynske rytterregiment.

1710 blev Brockenhuus major og deltog i slaget ved Helsingborg 10. marts 1710, blev 1712 karakteriseret oberstløjtnant og deltog 20. december 1712 i slaget ved Gadebusch, 1716 oberst og chef for I. sjællandske rytterregiment, 1725 chef for 1. søndenfjeldske rytterregiment, 1730 generalmajor og chef for 1. fynske rytterregiment, 1731 generalinspektør over rytteriet på Fyn, 1734 hvid ridder med valgsproget "Caiite sed candide", 1739 karakteriseret generalløjtnant, 10. november 1742 kommandant på Kronborg, 1746 virkelig generalløjtnant. 2. februar 1748 gik han af som kommandant, og 28. april tog han afsked med hæren.

29. december 1717 ægtede han i Marslev Kirke Christiane Frederikke Louise Giedde (1696 i København – 1724).

Han er begravet i Nørre Lyndelse Kirke.

Kilder 
 Danmarks Adels Aarbog 1962.

Generalløjtnanter fra Danmark
Johan Frederik
Danskere i 1700-tallet
Godsejere fra Danmark
Riddere af Dannebrog (1671-1808)
Personer i Den Store Nordiske Krig fra Danmark-Norge
Personer fra Fyn
Kavaleriofficerer fra Danmark
Rena

Rena er en by med et areal på 	2,35 km² og en befolkning på 2.048 mennesker. Den er sæde for Åmot kommune i Innlandet fylke i Norge, og ligger 30 kilometer nord for Elverum. Elven Rena løber sammen med Glomma ved Rena.

Byer i Norge
Innlandets geografi
Moviebox

Moviebox er en videobåndmaskine til udlejning, der blev markedsført af firmaet Esselte, produceret af Funai og udlejet af videobåndudlejningsbutikker. Den har en timer indbygget, så den kan indstilles til kun at fungere i en vis periode. 

Konceptet eksisterede muligvis fra 1980 til 1999, for eksempel i en udgave med en Funai VIP-1000 bygget ind i en kuffert med timerur.

Afledte navne

Podcast 
Casper Christensen, Ask Hasselbalch, Sonny Lahey og Niels Paridon er værter på podcasten Moviebox, der anbefaler og kritiserer film fra slut-halvfjerdserne til starten af halvfemserne, dog med afstikkere tilbage før den periode. Overordnet er emnet film, der ville være kunnet købt eller lejet på videobånd i perioden, med vægt på de mere obskure.

Magasin 
Moviebox var også et gratis filmmagasin, der udkom hver anden måned, med første udgivelse 7. september 2010. Chefredaktøren var Casper Christensen. Moviebox blev udgivet i samarbejde med Foreningen af danske videogramdistributører, Blockbuster, Videoclub og Aller Client Publishing, havde et oplag på 100.000 og var dermed Danmarks største filmmagasin.

Kilder 

Etableret i 2010
Filmtidsskrifter fra Danmark
Hard to Explain (single)

"Hard to Explain" er den første single fra New York garage rockbandet The Strokes.

Singlen indeholder nedenstående sange:

 Hard To Explain
 New York City Cops

Singler fra 2001
Last Nite (single)

"Last Nite" er en sang fra garage rockbandet The Strokes, og er deres anden single fra albummet Is This It.

Singler fra 2001
Someday (single)

"Someday" er en sang af indie rockbandet The Strokes, og den tredje single fra albummet Is This It.

Singler fra 2002
Gordon Raphael

Gordon Raphael er en musikproducer og musiker fra Seattle, Washington og New York, som i øjeblikket arbejder i San Antonio, Texas.

Musikproducere fra USA
Sankt Jørgensgård

Sankt Jørgensgård er det danske (nordiske) navn på middelalderens isolationsbygning for spedalske. I denne tidsperiode lå oprettelsen af hospitaler i hænderne på gejstligheden, og i de sydlige lande kom man tidligt ind på at indrette anstalter til at huse patienter lidende af bestemte sygdomme, og kun dem (pest, skurv, tuberkulose, veneriske lidelser med flere). 

Spedalskheden ligestilledes med pesten i social henseende, idet man formodede, at sygdommen kunne overføres fra en person til en anden, anså den for uhelbredelig og kendte de lemlæstelser, den kunne give anledning til. Man nægtede derfor de spedalske adgang til byerne og indrettede huse uden for bymuren, i hvilke de skulle bo, efter at en kommission af repræsentanter for gejstlighed og borgerskab havde besigtiget dem og afgivet kendelse om den syges tilstand og sygdommens art. I mange tilfælde synes disse gårde kun at have været beregnede på natteophold, idet den spedalske, forsynet med et mærke fra øvrigheden, var henvist til at tigge ved landevejen, noget, der er fremstillet på middelalderlige danske kalkmalerier (fx i Draaby Kirke). 

Til gårdene knyttedes også andre helgeners navne end Sankt Jørgens (kaldes også Sankt Georg), fx Sankt Nikolaj, Sankt Jakob, Sankt Valentin, Sankt Leonhard, Sankt Lazarus, Sankt Olav og flere andre. 

Om gårdenes indre indretning ved man så godt som intet. Skønt afbildninger af spedalske fra middelalderen er meget talrige, findes kun eet billede af et spedalskhedshospitals indre bevaret til vore dage. Det illustrerer en Franciscus-legende (Assisi) og findes i et håndskrift i kommunalbiblioteket i Perugia. Mange af bygningerne findes dog endnu, nogle senere i brug som fattighuse, smålasaretter og lignende, idet de har været så talrige, at der fandtes en Sankt Jørgensgård for hver by og mange gange også for landsbyerne. Talrigheden i Danmark ses blandt andet af de mange geografiske betegnelser, der indledes med helgenens navn (Sankt Jørgens Sø, Sankt Jørgensbjerg med flere). Hvorledes navnet Spejlsby = Spittalsby (Møn) skal forstås, er ikke sikkert, måske har der her været et spedalskhedshospital, måske blot en koloni af spedalske, idet man andetsteds fra ved, at disse syge flere steder sluttede sig sammen i kolonier, organiserede nærmest som lav, med fane etcetera. 

Isolationens form synes overalt i Europa at have været nogenlunde den samme, men de gamle danske love viser, at afspærringen her i landet oprindeligt var fakultativ, og den synes først at være blevet tvungen efter indførelsen af Christoffer af Bayerns stadsret 1443. En egentlig isolation overholdtes her i landet kun til henimod slutningen af det 16. århundrede, idet Sankt Jørgensgårde da nedlagdes eller forenedes med andre hospitaler, idet der dog stadig opretholdtes isolationsrum for sporadisk forekommende tilfælde. Christian 3.s reces 1542 angiver nemlig, at sygdommen nu ikke mere er så hyppig som tidligere.

Galleri

Eksterne henvisninger 

 J.W.S. Johnsson: "Sankt Jørgensgaard" (i: Salmonsens Konversationsleksikon, 2. udgave, bind XX, s. 932-933)

Sundhedsvæsen i middelalderen
The Modern Age (EP)

The Modern Age er debut-EP'en af det amerikanske indie rock band The Strokes, der blev udgivet i 2001.

Debut EP'er
Album fra 2001
Blontu pagasts

Blontu pagasts er en territorial enhed i Ciblas novads i Letland. Pagasten etableredes i 1945, havde 502 indbyggere i 2010 og omfatter et areal på 96,60 kvadratkilometer. Hovedbyen i pagasten er Blonti.

Kildehenvisninger 

Pagasts
Ciblas pagasts

Ciblas pagasts er en territorial enhed i Ciblas novads i Letland. Pagasten havde 923 indbyggere i 2010 og omfatter et areal på 79 kvadratkilometer. Hovedbyen i pagasten er Cibla.

Kildehenvisninger

Eksterne henvisninger 
Officiel hjemmeside  

Pagasts
Līdumnieku pagasts

Līdumnieku pagasts er en territorial enhed i Ciblas novads i Letland. Pagasten etableredes i 1945, havde 380 indbyggere i 2010 og omfatter et areal på 161 kvadratkilometer. Hovedbyen i pagasten er Līdumnieki.

Kildehenvisninger 

Pagasts
The Open Championship 1860

The Open Championship 1860 var en golfturnering afholdt i Prestwick Golf Club i Ayrshire, Skotland – den første udgave af The Open Championship. Klubber i England og Skotland blev inviteret til at tilmelde højst tre spillere hver. Otte skotske golfspillere deltog i turneringen, som blev vundet af Willie Park, Sr..

Mesterskabet var en slagspilsturnering over tre runder på Prestwick Golf Clubs 12-hullersbane, og alle tre runder blev spillet onsdag den 17. oktober 1860. Vejret var blæsende, og Tom Morris, der var greenkeeper i Prestwick var den lokale favorit. Men Willie Park, Sr. var i spidsen efter første runde med en score på 55 slag – tre bedre end Morris. Både Park og Morris gik anden runde i 59 slag, og dermed førte Park fortsat med tre slag inden sidste runde. I tredje runde indhentede Morris, der brugte 59 slag, kun et enkelt slag på Park, der med en tredje runde på 60 slag sluttede med en samlet score på 174 slag – to bedre end Morris.

Der var ingen pengepræmier. Vinderen fik som præmie overrakt "the Challenge Belt", som han fik lov til at bære i et år.

Resultater

Kilder / eksterne henvisninger 
Opengolf.com – Previous Opens – Prestwick 1860
Opengolf.com – Prestwick – 1860

Noter 

1860
Sport i 1860
Pušmucovas pagasts

Pušmucovas pagasts er en territorial enhed i Ciblas novads i Letland. Pagasten etableredes i 1945, havde 633 indbyggere i 2010 og omfatter et areal på 72,50 kvadratkilometer. Hovedbyen i pagasten er Pušmucova.

Kildehenvisninger 

Pagasts
Zvirgzdenes pagasts

Zvirgzdenes pagasts er en territorial enhed i Ciblas novads i Letland. Pagasten havde 871 indbyggere i 2010 og omfatter et areal på 98,90 kvadratkilometer. Hovedbyen i pagasten er Zvirgzdene.

Kildehenvisninger 

Pagasts
Mogwai

Mogwai er et skotsk post-rock-band, der blev dannet i Glasgow i 1995. Bandet består af Stuart Braithwaite (guitar og vokal), Barry Burns (klaver, guitar og computer), Dominic Aitchison (basguitar) og Martin Bulloch (trommer).

Diskografi

Studiealbums 
 Young Team (Chemikal Underground, 1997)
 Come On Die Young (Chemikal Underground, 1999)
 Rock Action (Play It Again Sam, 2001)
 Happy Songs for Happy People (Play It Again Sam, 2003)
 Mr. Beast (Play It Again Sam, 2006)
 The Hawk Is Howling (Play It Again Sam, 2008)
 Hardcore Will Never Die, But You Will (Rock Action Records, 2011)
 Rave Tapes (Rock Action Records, 2014)
 Every Country's Sun (Rock Action Records, 2017)
 As the Love Continues (Rock Action Records, 2021)

Opsamlinger 
 Ten Rapid (Collected Recordings 1996-1997) (Rock Action Records, 1997)

EP'er 
 Travel Is Dangerous (Play It Again Sam, 2006)

Singler 
 "Rano Pano" (Sub Pop, 2011)
 "Mexican Grand Prix" (Rock Action Records, 2011)

Referencer 
Noter

Fodnoter

Bibliografi

Eksterne henvisninger 
 Officiel hjemmeside
 Mogwai på Allmusic
 Mogwai på Discogs
 Mogwai på Myspace

Musikgrupper fra Storbritannien
Etableret i 1995
Ryttere og hold i Post Danmark Rundt 2011

Liste over ryttere og hold i Post Danmark Rundt 2011

Noter 

Post Danmark Rundt 2011
Siyaad Barre

Maxamed Siyaad Barre (født 6. oktober 1919 i Shilavo i Ogaden, død 2. januar 1995 i Lagos i Nigeria) var den militære diktator og præsident for den Somaliske Demokratiske Republik fra 1969 til 1991. Under sit styre fremførte han sig selv som Jaalle Siyaad ("Kammerat Siad").

Kildehenvisninger 

Somalias præsidenter
Diktatorer
Politikere fra Somalia
Ray William Johnson

Ray William Johnson (født 14. august 1981) er en amerikansk komiker og skuespiller. Han er mest kendt for sine YouTube-videoer, der er set over 2 milliarder gange. Han har over 10,2 millioner abonnenter på YouTube. Da han i 2011 ramte 3,9 millioner abonnenter havde han det største antal abonnenter på hele YouTube, hvilket gav ham en plads i Guinness Rekordbog. Han var også den første YouTube-kanal der fik 5 millioner abonnenter.

De fleste af hans videoer er i indslaget Equals Three, hvor han anmelder og kommenterer virale videoer. Udover denne kanal har han også indslagene Your Favorite Martian, der er musikvideoer i komedieformat, og BreakingNYC / Breaking Los Angeles, der er en videoblog om bylivet i New York og Los Angeles.

Baggrund 
Som jurastuderende på Columbia University blev han interesseret i at se YouTube videoer, og han begyndte efterhånden at lave dem selv. Han bemærkede at brugere på YouTube ofte så virale videoer eller videoblogs. Med udgangspunkt i dette startede han sin egen kanal, Equals Three, hvor han kombinerer video blogging og anmeldelse af virale videoer.

Your Favorite Martian 
Han er også skaberen bag hans YouTube bruger "Your Favorite Martian". Det er hans musik kunstnernavn.

Referencer

Eksterne henvisninger 
 
 
 

Komikere fra USA
YouTubere fra USA
Personer fra Oklahoma City